
144                                                            DR.30.10.2018                                                                                                                          

 
  Tuan Sivarasa Rasiah: Saya ambil maklum apa yang dibangkitkan oleh Yang 
Berhormat Kapit. Soalan telah direkodkan dan kita akan bagi jawapan bertulis secepat 
mungkin supaya Yang Berhormat boleh ambil maklumat-maklumat ini dan menggunakan 
dalam perbahasan yang akan datang.  

 Yang Berhormat Pasir Mas baru membangkitkan isu MPKK. MPKK ini memang kita 
tahu akan dilantik dari segi keanggotaan seramai 13 orang itu oleh kerajaan negeri. Walau 
bagaimanapun, ada keputusan sekarang di peringkat Kabinet bahawa kita akan buat 
penambahan lima anggota lagi yang akan dilantik di peringkat pusat dan akan diberikan 
tanggungjawab saya masing-masing di dalam Jawatankuasa MPKK. Itu lah kedudukan 
sekarang. 

■2210 

 Tuan Ahmad Fadhli bin Shaari [Pasir Mas]: Yang Berhormat Timbalan Menteri, 
adakah dilaksanakan di semua negeri atau di negeri tertentu sahaja? 

 Tuan Sivarasa Rasiah: Ini dilaksanakan di negeri-negeri yang di mana kerajaan 
negeri bukanlah Kerajaan Pakatan Harapan. Ini adalah untuk memastikan kita Kerajaan 
Pusat pun ada wakil untuk memastikan hasrat dan matlamat pembangunan di peringkat 
Kerajaan Pusat pun boleh disampaikan ke peringkat akar umbi. Itulah kedudukan sekarang.  

Jadi Tuan Yang di-Pertua, sebagai penutup, saya ingin sebut di sini Kementerian 
Pembangunan Luar Bandar amat peka dengan keperluan rakyat di luar bandar dan akan 
sentiasa berusaha untuk menaik taraf dan meningkatkan kualiti hidup bagi memenuhi 
keperluan sosioekonomi fizikal, rohani dan sahsiah masyarakat luar bandar selaras dengan 
pelan harapan pembangunan luar bandar yang bertemakan luar bandar sejahtera.  

Tuan Yang di-Pertua, dengan ini saya sekali lagi ingin mengucapkan ribuan terima 
kasih kepada semua ahli-ahli Yang Berhormat atas teguran, pandangan dan soalan mereka 
yang telah bangun untuk membahaskan isu-isu yang berkaitan dengan Kementerian 
Pembangunan Luar Bandar. Sekian terima kasih. 

 Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Timbalan Menteri. Ahli-ahli Yang Berhormat, saya telah menerima dan 
membenarkan permohonan daripada Kementerian Luar Negeri nombor sembilan untuk 
bertukar giliran menjawab menggantikan Kementerian Perumahan dan Kerajaan Tempatan 
di nombor lapan seperti yang dijadualkan dalam susunan giliran Yang Berhormat Menteri-
menteri menjawab ke atas perbahasan Kajian Separuh Penggal Rancangan Malaysia 
Kesebelas. Ada usul?  

 

 

USUL 

 

WAKTU MESYUARAT DAN URUSAN DIBEBASKAN  
DARIPADA PERATURAN MESYUARAT 

 

10.12 mlm. 

 Timbalan Menteri Tenaga Manusia [Dato’ Mahfuz bin Haji Omar]: Tuan Yang di-
Pertua, saya mohon mencadangkan: 

“Bahawa mengikut Peraturan Mesyuarat 12(1), tanpa 
menghiraukan usul yang terdahulu, saya mohon mencadangkan bahawa 
mesyuarat pada hari ini tidak akan ditangguhkan sehingga selesai Yang 
Berhormat Menteri Luar Negeri menjawab usul Kajian Separuh Penggal 
Rancangan Malaysia Kesebelas dan selepas itu Majlis Mesyuarat akan di 
tangguh sehingga jam 10 pagi, hari Rabu, 31 Oktober 2018.”  

 

 Timbalan Yang di-Pertua [Dato’ Mohd Rashid Hasnon]: Ada sokongan? 



Tuan Sivarasa Rasiah: Saya ambil maklum apa yang dibangkitkan oleh Yang Berhormat Kapit. Soalan telah direkodkan dan kita akan bagi jawapan bertulis secepat mungkin supaya Yang Berhormat boleh ambil maklumat-maklumat ini dan menggunakan dalam perbahasan yang akan datang. Yang Berhormat Pasir Mas baru membangkitkan isu MPKK. MPKK ini memang kita tahu akan dilantik dari segi keanggotaan seramai 13 orang itu oleh kerajaan negeri. Walau bagaimanapun, ada keputusan sekarang di peringkat Kabinet bahawa kita akan buat penambahan lima anggota lagi yang akan dilantik di peringkat pusat dan akan diberikan tanggungjawab saya masing-masing di dalam Jawatankuasa MPKK. Itu lah kedudukan sekarang. #2210 Tuan Ahmad Fadhli bin Shaari [Pasir Mas]: Yang Berhormat Timbalan Menteri, adakah dilaksanakan di semua negeri atau di negeri tertentu sahaja? Tuan Sivarasa Rasiah: Ini dilaksanakan di negeri-negeri yang di mana kerajaan negeri bukanlah Kerajaan Pakatan Harapan. Ini adalah untuk memastikan kita Kerajaan Pusat pun ada wakil untuk memastikan hasrat dan matlamat pembangunan di peringkat Kerajaan Pusat pun boleh disampaikan ke peringkat akar umbi. Itulah kedudukan sekarang. Jadi Tuan Yang di-Pertua, sebagai penutup, saya ingin sebut di sini Kementerian Pembangunan Luar Bandar amat peka dengan keperluan rakyat di luar bandar dan akan sentiasa berusaha untuk menaik taraf dan meningkatkan kualiti hidup bagi memenuhi keperluan sosioekonomi fizikal, rohani dan sahsiah masyarakat luar bandar selaras dengan pelan harapan pembangunan luar bandar yang bertemakan luar bandar sejahtera. Tuan Yang di-Pertua, dengan ini saya sekali lagi ingin mengucapkan ribuan terima kasih kepada semua ahli-ahli Yang Berhormat atas teguran, pandangan dan soalan mereka yang telah bangun untuk membahaskan isu-isu yang berkaitan dengan Kementerian Pembangunan Luar Bandar. Sekian terima kasih. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Timbalan Menteri. Ahli-ahli Yang Berhormat, saya telah menerima dan membenarkan permohonan daripada Kementerian Luar Negeri nombor sembilan untuk bertukar giliran menjawab menggantikan Kementerian Perumahan dan Kerajaan Tempatan di nombor lapan seperti yang dijadualkan dalam susunan giliran Yang Berhormat Menteri- menteri menjawab ke atas perbahasan Kajian Separuh Penggal Rancangan Malaysia Kesebelas. Ada usul?. USUL. WAKTU MESYUARAT DAN URUSAN DIBEBASKAN DARIPADA PERATURAN MESYUARAT. 10.12 mlm. Timbalan Menteri Tenaga Manusia [Dato' Mahfuz bin Haji Omar]: Tuan Yang di- Pertua, saya mohon mencadangkan: "Bahawa mengikut Peraturan Mesyuarat 12(1), tanpa menghiraukan usul yang terdahulu, saya mohon mencadangkan bahawa mesyuarat pada hari ini tidak akan ditangguhkan sehingga selesai Yang Berhormat Menteri Luar Negeri menjawab usul Kajian Separuh Penggal Rancangan Malaysia Kesebelas dan selepas itu Majlis Mesyuarat akan di tangguh sehingga jam 10 pagi, hari Rabu, 31 Oktober 2018.". Timbalan Yang di-Pertua [Dato' Mohd Rashid Hasnon]: Ada sokongan?.